جمهور باشقانی رجب طیب اردوغان و آوروپا بیرلیگی شوراسی‌نین صدری شارل میشل آراسیندا تلفون دانیشیغی اولوب.
جمهور باشقانلیغی‌نین مطبوعات خیدمتیندن وئریلن معلوماتا اساسن، گؤروشده تورکیه و آوروپا بیرلیگی آراسینداکی موناسیبتلر، دوغو آغ دنیزیندکی پروسه لر و بولگه سل مؤوضوع لار موذاکیره اولونوب.
جمهور باشقانی اردوغان صحبت زامانی تورکیه و آوروپا بیرلیگی آراسینداکی موناسیبتلرین جانلاندیریلماسی، آوروپا بیرلیگی‌نین مارسین 18-ده الده اولونان موقاویله چرچیوسیندکی عهده لیکلرینه عمل ائتمه‌سی، گؤمروک بیرلیگی و ویزا رژیمی‌نین ساده لشدیریلمه‌سی مسئله سینده ایرلیلییش تامین ائتمسی‌نین واجیب‌لیگینی وورغولاییب.
یونانیستانین دوغو آغ دنیزینده گرگینلیگین سویه سینی آرتیرا‌جاق آدیم‌لار آتماغا داوام ائتدیگینی بیلدیرن اردوغان تورکیه-نین تکلیف ائتدیگی دوغو آغ دنیزی کنفرانسی‌نین حیاتا کئچیریلمه‌سی اوچون آوروپا بیرلیگیندن کونکرت آدیم‌لار گؤزله‌دیکلرینی ایفاده ائدیب.
جمهور باشقانی رجب طیب اردوغان آذربایجان تورپاق‌لارینی ایشغال ائدن ائرمنیستانین طبیعی گاز و نفت بورو خط لری ایله نقلیات خط لری اوزرینده یئرلشن توووز بؤلگه سیندن سوندا گنجه شهرینه هوجوم ائتمکله آوروپانین انرژی تهلوکه‌سیزلیگینی ده تهدیت ائتدیگینی بیلدیریب. اردوغان آوروپا بیرلیگنه آذربایجانین اراضی بوتؤو‌لوگو مسئله سینده گوجلو موضع نوماییش ائتدیرمه سی ایله علاقه دار چاغیریش دا ائدیب.
